Dringende hersieningsaansoek oor Zuma-vrylating gebring | Maroela Media
Dringende hersieningsaansoek oor Zuma-vrylating gebring
Die burgerregteorganisasie AfriForum het Woensdag sy dringende hofaansoek teen ses respondente beteken in die saak oor die vrylating van Jacob Zuma op mediese parool.
Dié respondente is die nasionale kommissaris van korrektiewe dienste, die mediese paroolraad, Zuma self, die sekretaris-generaal van die geregtelike ondersoek na bewerings van staatskaping en bedrog in die openbare sektor, insluitend staatsorgane, die minister van justisie en korrektiewe dienste en die president van die Republiek van Suid-Afrika.
Ernst Roets, hoof van beleid en aksie by AfriForum, sê hierdie is 'n saak van nasionale belang en dat dit 'n skande is indien mense op grond van hul politieke aansien bevoordeel word.
"Ons beskou hierdie aansoek as dringend aangesien hierdie 'n duidelike geval van magsmisbruik is deur die regering op grond van 'n persoon se politieke posisie. Dit is ook vir ons duidelik dat die toepaslike wetsvoorskrifte om iemand op mediese parool vry te laat nié nagekom is nie. Ons vra dus in ons aansoek dat die besluit om Zuma op mediese parool vry te laat, omgekeer moet word," sluit Roets af.
Medebeskuldigde ook in hof oor bedrog by munisipaliteit
Gee hulle gas.Ek vewag nie dat die hof anders sal besluit nie maar ten minste is daar weerstand om die besluit omgekeer te kry.
Die hele land is in magsmisbruik deur die anc.
En Cyril glo vas hy red sy eie bas. Die sterwend Zuma het hierna niks meer om te verloor nie. Hy gaan net die paadjie oopskoffel vir boetie se troon-bestyging en sy eie entourage en clan se volgehoue weelderige bestaan. Ace & kie word bloot gebruik om onkruit te saai en biskruit af te vuur voor die komende sirkusseisoen vanuit die Nkandla-hooftent.
Stem saam met die optrede van Afriforum. Dis sommer bog, twak en nonsens dat elke jan rap en sy maat n bespotting van die regstelsel kan maak.
Wat is die beheptheid met Jacob Zuma se doen en late? Hoeveel gaan dit nou weer die belasting betaler kos om hom vir 'n verdere 3 maande van kos en verblyf te voorsien….. nie eens te praat vd regskostes daaraan verbonde nie.